**Debbie Cameron** (født 14. september 1958 i Miami i Florida i USA) er en amerikansk musiker og sanger med karriere både i Danmark og USA. Hun er datter av jazz- og gospelsangeren Etta Cameron. Hun har deltatt flere ganger i Dansk Melodi Grand Prix, og hun spilte i den norske filmen *De blå ulvene*.

Bakgrunn
--------

Debbie Cameron vokste opp i Miami og startet sin musikalske karriere i 1976, da hun ble kåret til årets mest lovende elev med musikklinjen til University of Miami. Her studerte Debbie Cameron klassisk sang og musikkteori. Noen av lærerne hennes ble senere verdenskjente som medlemmer av fusjonsjazz-bandet Weather Report.

Mens hun studerte ble hun gravid med sønnen Jivin Cameron. I 1976, bare 17 år gammel, dro hun til Danmark, der moren Etta Cameron bodde. Forholdet deres hadde vært preget av lange perioder fra hverandre, mye på grunn av morens turnévirksomhet. Moren måtte også ufrivillig oppholde seg i DDR i hele fem år, fra 1967 til 1972, fordi hun ble frastjålet sine utreisepapirer. 

I Danmark begynte Debbie Cameron raskt å opptre som del av den legendariske jazzscenen rundt Jazzhus Montmartre – sammen med artister som blant andre Ben Webster og Dexter Gordon. Samtidig slo hun gjennom innen pop- og diskomusikk.

1980-årene
----------

Sammen med Tommy Seebach vant Debbie Cameron Dansk Melodi Grand Prix i 1981 med sangen «Krøller eller ej». Sangen representerte Danmark i Eurovision Song Contest 1981 i Dublin i Irland. Allerede to år tidligere hadde Cameron også deltatt i Eurovision Song Contest, som korist for Tommy Seebachs «Disco Tango».

Etter seieren i Melodi Grand Prix var Debbie Cameron i 1983 og 1984 programleder for DRs store lørdagssatsing, *Natuglen* sammen med Jarl Friis-Mikkelsen. I programserien opptrådte også Debbie Cameron selv med forskjellige sang- og dansenumre. 

I 1985 spilte hun i filmen *Hodja fra Pjort*. I 1993 spilte hun seg selv i den tredje Pelle og Proffen-filmen *De blå ulvene*.

Etter noen travle og offentlige år, trakk Cameron seg fra den danske kjendisscenen. Hun valgte i stedet å konsentrere seg om sine musikalske røtter innen gospel, R&B og jazz. Hun tok også på seg flere oppdrag i utlandet, blant annet som studiemusiker, produsent, kordirigent og musikklærer.

I Tyskland var hun medlem av techno-bandet Sash! og heavy rock-bandet Stolz der Strasse. I Tyskland har hun også produsert for flere amerikanske musikere og dirigert tre gospelkor – blant annet Storeman Singers i Hamburg med 300 medlemmer .

I Danmark har Debbie Cameron undervist i sangteknikk på Rytmisk Musikkonservatorium og vært aktiv i Copenhagen Jazz Festival. Etter 2010 har hun blitt stadig mer aktiv i det danske scenelivet, og hun har opptrådt med Debbie Cameron/Marc Bernstein Band og Tommy Seebach Show.

Referanser
----------

1. ↑   Internet Movie Database, IMDb-nummer nm0131543, besøkt 10. januar 2016[Hentet fra Wikidata]
2. ↑  «Debbie Cameron». *www.filmfront.no*. Besøkt 10. juli 2018.
3. ↑  DVM[*død lenke*]
4. ↑  Fra disco til jazz – Navne
5. ↑  En dosis Frödin – Kultur
6. ↑  «Debbie Cameron / Marc Bernstein - "Jazz and Diplomacy"». marcbernstein.net. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 17. oktober 2017.  «Arkivert kopi». Archived from the original on 17. oktober 2017. Besøkt 10. juli 2018. CS1-vedlikehold: Uheldig URL (link)
7. ↑  «Tommy Seebach Show – Erik Sletting». Arkivert fra originalen 5. mars 2016. Besøkt 10. juli 2018.

Eksterne lenker
---------------

* (en) Debbie Cameron på Internet Movie Database Rediger på Wikidata

* (da) Debbie Cameron på Filmdatabasen Rediger på Wikidata

* (da) Debbie Cameron på danskefilm.dk Rediger på Wikidata

* (da) Debbie Cameron på danskfilmogtv.dk Rediger på Wikidata

* (en) Debbie Cameron hos The Movie Database Rediger på Wikidata
* (en) Debbie Cameron på Discogs Rediger på Wikidata

* (en) Debbie Cameron på MusicBrainz Rediger på Wikidata

* (en) Debbie Cameron på Spotify Rediger på Wikidata

| Utmerkelser og prestasjoner |
| --- |
|
| Forgjenger :**Bamses Venner med«Tænker altid på dig»**

 | **Danmark i Eurovision Song Contest**1981 (med Tommy Seebach) | Etterfølger :**Brixx med«Video, video»** |

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |